CELEX: C2006/131/03
Language: fi
Date: 2006-06-03 00:00:00
Title: Asia C-152/03: Yhteisöjen tuomioistuimen tuomio (suuri jaosto)  21.2.2006  (Bundesfinanzhofin esittämä ennakkoratkaisupyyntö) — Hans-Jürgen Ritter-Coulais ja Monique Ritter-Coulais v. Finanzamt Germersheim (Verolainsäädäntö — Tuloverot — ETY:n perustamissopimuksen 48 artikla (josta on tullut EY:n perustamissopimuksen 48 artikla, josta on puolestaan muutettuna tullut EY 39 artikla) — Kansallinen lainsäädäntö, jossa rajoitetaan toisen jäsenvaltion alueella sijaitsevaan kiinteään omaisuuteen liittyvien vuokratappioiden huomioon ottamista)

3.6.2006   
            
            
               FI
            
            
               Euroopan unionin virallinen lehti
            
            
               C 131/2
            
         Yhteisöjen tuomioistuimen tuomio (suuri jaosto) 21.2.2006 (Bundesfinanzhofin esittämä ennakkoratkaisupyyntö) — Hans-Jürgen Ritter-Coulais ja Monique Ritter-Coulais v. Finanzamt Germersheim
   (Asia C-152/03) (1)
   
   (Verolainsäädäntö - Tuloverot - ETY:n perustamissopimuksen 48 artikla (josta on tullut EY:n perustamissopimuksen 48 artikla, josta on puolestaan muutettuna tullut EY 39 artikla) - Kansallinen lainsäädäntö, jossa rajoitetaan toisen jäsenvaltion alueella sijaitsevaan kiinteään omaisuuteen liittyvien vuokratappioiden huomioon ottamista)
   (2006/C 131/03)
   Oikeudenkäyntikieli: italia
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantajat: Hans-Jürgen Ritter-Coulais ja Monique Ritter-Coulais
   
      Vastaaja: Finanzamt Germersheim
   Oikeudenkäynnin kohde
   Ennakkoratkaisupyyntö — Bundesfinanzhof — EY 43 ja EY 56 artiklan tulkinta — Luonnollisten henkilöiden tuloverotusta koskeva kansallinen lainsäädäntö, jossa rajoitetaan oikeutta kiinteän omaisuuden vuokraamisesta syntyneiden tappioiden vähentämiseen tai jonka mukaan tällaisiin tappioihin sovelletaan negatiivista progressioehtoa ainoastaan, jos tappiot liittyvät kotimaassa sijaitsevan kiinteään omaisuuteen
   Tuomiolauselma
   ETY:n perustamissopimuksen 48 artiklaa (josta on tullut EY:n perustamissopimuksen 48 artikla, josta on puolestaan muutettuna tullut EY 39 artikla) on tulkittava siten, että sen kanssa on ristiriidassa pääasiassa kyseessä olevan kaltainen kansallinen lainsäädäntö, jonka mukaan luonnollisten henkilöiden, jotka saavat jäsenvaltiossa tuloja epäitsenäisestä ansiotyöstä ja jotka ovat kyseisessä jäsenvaltiossa yleisesti verovelvollisia, ei ole mahdollista vaatia, että kyseisessä jäsenvaltiossa otetaan mainittuihin tuloihin sovellettavaa verokantaa määritettäessä huomioon vuokratappiot, jotka liittyvät asuintaloon, jota he käyttävät itse asumistarkoitukseen ja joka sijaitsee toisessa jäsenvaltiossa, vaikka tällaiseen taloon liittyvät positiiviset vuokratulot puolestaan otettaisiin huomioon.
   
      (1)  EUVL C 158, 5.7.2003.